CELEX: 32017D2173
Language: lt
Date: 2017-11-20 00:00:00
Title: 2017 m. lapkričio 20 d. Komisijos įgyvendinimo sprendimas (ES) 2017/2173, kuriuo dėl Aujeskio ligos likvidavimo Italijos Lombardijos regione kontrolės programos patvirtinimo iš dalies keičiamas Sprendimo 2008/185/EB II priedas (pranešta dokumentu Nr. C(2017) 7587) (Tekstas svarbus EEE. )

22.11.2017   
            
            
               LT
            
            
               Europos Sąjungos oficialusis leidinys
            
            
               L 306/26
            
         KOMISIJOS ĮGYVENDINIMO SPRENDIMAS (ES) 2017/2173
   2017 m. lapkričio 20 d.
   kuriuo dėl Aujeskio ligos likvidavimo Italijos Lombardijos regione kontrolės programos patvirtinimo iš dalies keičiamas Sprendimo 2008/185/EB II priedas
   
      
         (pranešta dokumentu Nr. C(2017) 7587)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį,
   kadangi:
   
               (1)
            
            
               Direktyvoje 64/432/EEB nustatytos Sąjungos vidaus prekybos kiaulėmis taisyklės. Direktyvos 9 straipsnyje nustatyta, kad valstybė narė, kurios visoje teritorijoje ar jos dalyje vykdoma privaloma nacionalinė Aujeskio ligos kontrolės programa, šią programą gali pateikti Komisijai patvirtinti. Šiame straipsnyje taip pat nustatyta, kad Sąjungos vidaus prekybai kiaulėmis vykdyti gali būti reikalaujama papildomų garantijų;
            
         
               (2)
            
            
               Komisijos sprendime 2008/185/EB (2) nustatytos papildomos kiaulių vežimo tarp valstybių narių garantijos. Šios garantijos yra susijusios su valstybių narių klasifikavimu pagal joms taikomą Aujeskio ligos statusą. Sprendimo 2008/185/EB II priede išvardytos valstybės narės ar jų regionai, kuriose vykdomos patvirtintos nacionalinės Aujeskio ligos likvidavimo kontrolės programos;
            
         
               (3)
            
            
               Italija Komisijai pateikė patvirtinamuosius dokumentus, kad būtų patvirtinta jos Aujeskio ligos likvidavimo Lombardijos regione kontrolės programa ir kad šis regionas būtų tinkamai įtrauktas į Sprendimo 2008/185/EB II priedo sąrašą. Įvertinus Italijos pateiktus patvirtinamuosius dokumentus, Lombardijos regioną reikėtų įtraukti į Sprendimo 2008/185/EB II priedo sąrašą. Todėl Sprendimo 2008/185/EB II priedas turėtų būti atitinkamai iš dalies pakeistas;
            
         
               (4)
            
            
               todėl Sprendimas 2008/185/EB turėtų būti atitinkamai iš dalies pakeistas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2008/185/EB II priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. lapkričio 20 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 121, 1964 7 29, p. 1977.
   
   
      (2)  2008 m. vasario 21 d. Komisijos sprendimas 2008/185/EB dėl papildomų garantijų, susijusių su Aujeskio liga, Bendrijos vidaus prekybai kiaulėmis, ir kriterijų, pateikiant informaciją apie šią ligą (OL L 59, 2008 3 4, p. 19).
   
      PRIEDAS
      „
            II PRIEDAS
            
               Valstybės narės ar jų regionai, kuriuose vykdomos patvirtintos nacionalinės kontrolės programos Aujeskio ligai likviduoti
            
            
                        ISO kodas
                     
                     
                        Valstybė narė
                     
                     
                        Regionai
                     
                  
                        ES
                     
                     
                        Ispanija
                     
                     
                        Visi regionai
                     
                  
                        IT
                     
                     
                        Italija
                     
                     
                        Friulio-Venecijos Džulijos regionas
                        Veneto regionas
                        Lombardijos regionas
                     
                  
                        LT
                     
                     
                        Lietuva
                     
                     
                        Visi regionai
                     
                  
                        PL
                     
                     
                        Lenkija
                     
                     
                        Žemutinės Silezijos vaivadija: visos apskritys;
                        Kujavijos Pamario vaivadija: visos apskritys;
                        Liublino vaivadija: visos apskritys;
                        Liubušo vaivadija: visos apskritys;
                        Lodzės vaivadija: visos apskritys;
                        Mažosios Lenkijos vaivadija: visos apskritys;
                        Mazovijos vaivadija: visos apskritys;
                        Opolės vaivadija: visos apskritys;
                        Pakarpatės vaivadija: visos apskritys;
                        Palenkės vaivadija: Grajevo, Kolno, Lomžos, Lomžos miesto, Mazovijos Vysockio, Zambruvo apskritys;
                        Pamario vaivadija: visos apskritys;
                        Silezijos vaivadija: visos apskritys;
                        Švento Kryžiaus vaivadija: visos apskritys;
                        Varmijos Mozūrų vaivadija: visos apskritys;
                        Didžiosios Lenkijos vaivadija: visos apskritys;
                        Vakarų Pamario vaivadija: visos apskritys.
                     
                  “